Document ID: 31996R2411

ΚΑΝΟΝΙΣΜΟΣ (ΕΚ) αριθ. 2411/96 ΤΗΣ ΕΠΙΤΡΟΠΗΣ της 18ης Δεκεμβρίου 1996 για τροποποίηση του κανονισμού (ΕΚ) αριθ. 2763/94 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά προϊόντα καταγωγής χωρών της Αφρικής, της Καραϊβικής και του Ειρηνικού (ΑΚΕ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 175/90 του Συμβουλίου, της 5ης Μαρτίου 1990, σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από την μεταποίηση γεωργικών προϊόντων, καταγωγής κρατών ΑΚΕ ή των υπερποντίων χωρών και εδαφών (ΥΧΕ) (1), όπως παρατάθηκε με τον κανονισμό (ΕΟΚ) αριθ. 444/92 (2) και τροποποιήθηκε τελευταία από τον κανονισμό (ΕΚ) αριθ. 619/96 (3), και ιδίως το άρθρο 27,
Εκτιμώντας:
ότι, με τον κανονισμό (ΕΚ) αριθ. 2763/94 (4), όπως τροποποιήθηκε τελευταία από τον κανονισμό (ΕΚ) αριθ. 2941/95 (5), η Επιτροπή άνοιξε για το έτος 1995, για ορισμένα γεωργικά προϊόντα, κοινοτικές δασμολογικές ποσοστώσεις με μειωμένο ή μηδενικό δασμολογικό συντελεστή και μεταξύ άλλων, για τις ντομάτες τις νωπές ή τις διατηρημένες με απλή ψύξη 7
ότι, σε συνέχεια του αποτελέσματος διαπραγματεύσεων στη GATT, οι προβλεπόμενοι για το εν λόγω προϊόν συντελεστές έχουν τροποποιηθεί 7
ότι, εξάλλου, τόσο οι δασμολογικοί συντελεστές κατ' αξία δασμολογικοί όσο και οι ειδικοί επιπρόσθετοι συντελεστές για τα προϊόντα τα καλυπτόμενα από τον υπόψη κανονισμό είναι δυνατό να υφίστανται τροποποιήσεις με την πάροδο των ετών 7 ότι, για λόγους καλύτερης και αποτελεσματικής διαχείρισης της σχετικής κοινοτικής νομοθεσίας, είναι σκόπιμο να εκδοθεί κανονισμός πολυετούς ισχύος, όπου οι κατ' αξία δασμολογικοί συντελεστές μειώνονται αυτόματα σε 40 % ανάλογα με την εξέλιξη των δασμών της συνδυασμένης ονοματολογίας, από την 1η Ιανουαρίου 1997 7
ότι, κατόπιν τούτου, φαίνεται σκόπιμη η τροποποίηση του κανονισμού (ΕΚ) αριθ. 2763/94 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας και το παράρτημα του κανονισμού (ΕΚ) αριθ. 2763/94 τροποποιούνται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1996.

Labels: 3
17
18